‘શાનદાર’નું ડિરેક્શન અગાઉ ‘ક્વીન’ જેવી ફિલ્મ બનાવી ચૂકેલા વિકાસ બહલનું છે. ‘શાનદાર’નાં લીડ સ્ટાર શાહિદ કપૂર અને આલિયા ભટ્ટ છે તો આ ફિલ્મથી શાહિદની બહેન સના કપૂર પણ બૉલીવુડમાં એન્ટ્રી કરી રહી છે. આ ફિલ્મમાં શાહિદના પપ્પા પંકજ કપૂર, સંજય કપૂર, સુષમા સેઠ પણ છે અને કરણ જોહર પણ કૅમિયો કરે છે. આ ફિલ્મ ડેસ્ટિનેશન મૅરેજના બૅકડ્રૉપ પર બની છે. જગિન્દર જોગિન્દર (શાહિદ કપૂર) પોતાના માટે બેસ્ટ લાઇફ-પાર્ટનર શોધી રહ્યો છે, પણ તેને રિસ્ક નથી લેવું. મૅરેજ માટેની હા છે, પણ એ જ મૅરેજ માટે મનમાં રહેલો ડર જગિન્દરને બધાથી દૂર રાખે છે. જગિન્દર પોતાના રિલેટિવનાં મૅરેજમાં જાય છે અને તેને આલિયા (આલિયા ભટ્ટ) મળે છે. જગિન્દર અને આલિયાનો પ્રૉબ્લેમ એકસમાન છે. બન્ïને રાતના રાજા છે. ઊંઘ તેમને નથી આવતી અને એ કારણે બન્ïને બહુ હેરાન થાય છે. જોકે એકબીજાને મળ્યાં પછી બન્ïને ખુલ્લી આંખે જાગતાં પડ્યાં રહેવાને બદલે રાતના ઉજાગરાને એન્ટરટેઇનિંગ બનાવવાનું શરૂ કરે છે.